Skilder glo kuns kan ander ook help ophef
"Ek moes as 'n keteloppasser op die bote van Safmarine werk om geld te kry om te studeer. Dit was harde werk, maar ek sou enigiets doen vir kuns," sê Barry.
Hy sê hy fokus nou op die noordelike gebiede se geskiedenis-enerfenisprojek. Dit boekstaaf wat in die oproer in 1990 in die noordelike gebiede gebeur het. Hulle wil ook 'n kunsonderwyser by St Thomas Ho�rskool aangestel kry.
"Kunstenaars in die noordelike gebiede vind dit baie moeilik om erkenning vir hul werk te kry. Daar is ook baie kunstalent hier.
"Ons het die geriewe by St Thomas. Daar is 'n ten volle toegeruste kunskamer by die skool – al wat ons nodig het, is 'n kunsonderwyser wat deur die staat betaal moet word."
"Maar die onderwysdepartement wil nie die inisiatief neem om iemand aan te stel nie. Ons kan die gemeenskap ophef deur kuns of liewers deur die psigologie van kuns," sê Barry.
Musiek is ook in sy bloed – hy was op sy dag die baskitaarspeler vir die Vlakkies Blues Band en sanggroep wat in die jare negentig prominent was. Sign in or sign up to have your say on this matter.